న్యూఢిల్లీ : చట్టం కోరల నుంచి తప్పించుకునేందుకు విదేశాలకు పారిపోయే పెద్ద నేరస్థుల ఆట కట్టించేందుకు రంగం సిద్ధమవుతున్నట్లు కనిపిస్తోంది. కేంద్ర ఆర్థిక మంత్రి అరుణ్ జైట్లీ 2017-18 బడ్జెట్ ప్రసంగంలో ఈ మేరకు సంకేతాలు ఇచ్చారు. ‘‘పెద్ద నేరస్థులు చట్టం నుంచి తప్పించుకునేందుకు దేశం విడిచి వెళ్ళిపోతున్న సంఘటనలు ఉన్నాయి. అటువంటివారి ఆస్తులను జప్తు చేసేందుకు అవసరమైన చట్టపరమైన మార్పులు, కొత్త చట్టం గురించి ప్రభుత్వం పరిశీలిస్తోంది’’ అని జైట్లీ చెప్పారు.బ్యాంకుల నుంచి తీసుకున్న రుణాలను రూ.9000 కోట్ల మేరకు ఎగవేసిన విజయ్ మాల్యా విదేశాలకు పారిపోయిన విషయం తెలిసిందే. ఆయనను భారతదేశానికి రప్పించే ప్రయత్నాలను సీబీఐ మంగళవారం ప్రారంభించింది.
newdhilly : chattam korala nunchi tappinchukunenduku videsaalaku paripoye pedda nerasthula aata kattinchenduku rangam siddhamavutunnatlu kanipistondi. kendra aardhika mantri arun jaitley 2017-18 budget prasangamlo ee meraku sanketaalu icharu. ‘‘pedda nerasthulu chattam nunchi tappinchukunenduku desham vidichi vellipotunna sanghatanalu unnaayi. atuvantivaari aastulanu japtu chesenduku avasaramaina chattaparamaina maarpulu, kotta chattam gurinchi prabhutvam pariseelistoondi’’ ani jaitley cheppaaru.byaankula nunchi teesukunna runaalanu roo.9000 kotla meraku egavesina vijay malya videsaalaku paaripoyina vishayam telisinde. aayananu bhaaratadesaaniki rappinche prayatnaalanu cbi mangalavaaram praarambhinchindi.